CELEX: 
Language: sl
Date: 2019-05-03 00:00:00
Title: DELEGIRANI SKLEP KOMISIJE (EU) .../… o dopolnitvi Direktive 2008/98/ES Evropskega parlamenta in Sveta v zvezi s skupno metodologijo in minimalnimi zahtevami glede kakovosti, da se zagotovi enotno merjenje stopenj odpadne hrane

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Proizvodnja, distribucija in skladiščenje živil črpajo naravne vire in vplivajo na okolje. Ko se hrana, ki je še užitna ali bi se lahko uporabila kot stranski proizvod v industriji, zavrže, se ta vpliv še poveča ter potrošnikom in gospodarstvu povzroči finančno izgubo. Glede na študijo v okviru sedmega okvirnega programa FUSIONS se v EU vsako leto zavrže približno 88 milijonov ton hrane, s tem povezani stroški pa so ocenjeni na 143 milijard EUR. Septembra 2015 je Generalna skupščina Združenih narodov v okviru ciljev trajnostnega razvoja do leta 2030 sprejela cilj prepolovitve odpadne hrane na prebivalca na maloprodajni in potrošniški ravni ter zmanjšanja izgub hrane vzdolž proizvodne in dobavne verige. EU in države članice so zavezane k izpolnitvi tega cilja.
            
            
               Direktiva o odpadkih države članice obvezuje, da spremljajo nastajanje odpadne hrane in sprejmejo ukrepe za omejitev njenega nastajanja. Trenutno ni usklajene metode za merjenje odpadne hrane v EU, zato javni organi težje ocenijo njen obseg, izvor in trende skozi čas. Reševanje vprašanja merjenja je pomemben korak v smeri boljšega razumevanja težave, doslednega spremljanja in poročanja ter usklajene politike na ravni EU, zlasti za določanje morebitnih količinskih ciljev pri zmanjševanju odpadne hrane.
            
            
               Odpadna hrana nastaja vzdolž celotne prehranske verige: med primarno pridelavo, predelavo in proizvodnjo, distribucijo, v restavracijah, gostinskih dejavnostih in doma. Zato jo je še posebej težko količinsko opredeliti, saj so značilnosti odpadne hrane, njeni viri in vzroki zanjo precej različni v posameznih fazah prehranske verige. 
            
            
               Trenutno zbrani podatki o odpadkih, zlasti podatki, zbrani za potrebe statistike odpadkov, ne vsebujejo podrobnih podatkov o količinah odpadne hrane. Vzrok temu je dejstvo, da se odpadna hrana pogosto zbira zmešana z drugimi odpadki. Poleg tega se podatki o odpadkih običajno zbirajo v fazi zbiranja odpadkov in zato ne vsebujejo informacij o odpadkih, ki se zavržejo zunaj sistema zbiranja in obdelave odpadkov. 
            
            
               Zato je potreben ločen akt o merjenju odpadne hrane, ki bi moral biti čim bolj usklajen z obstoječimi shemami za zbiranje podatkov in bi državam članicam nudil okvir pri nadaljnjih prizadevanjih za določitev količine nastale odpadne hrane. 
            
            
               2.POSVETOVANJA PRED SPREJETJEM AKTA
            
            
               Pred pripravo dokumenta so bile v okviru sedmega okvirnega raziskovalnega programa EU FUSIONS analizirane različne možnosti za spremljanje odpadne hrane in državam članicam je bilo izdano priporočilo glede njenega merjenja.
            
            
               Osnutek dokumenta je bil prvič predstavljen platformi EU o izgubi hrane in o odpadni hrani novembra 2016. Med letoma 2016 in 2018 so potekale izmenjave znotraj platforme in posebne podskupine platforme za merjenje odpadne hrane (3 srečanja). Po političnem dogovoru med sozakonodajalcema o predlogu Komisije o spremembi direktive o odpadkih so bila o osnutku pravnega akta opravljena posvetovanja s predstavniki držav članic v skupini strokovnjakov o izgubi hrane in o odpadni hrani ter s strokovnjaki iz strokovne skupine o odpadkih (5 srečanj). 
            
            
               Organizirano je bilo štiritedensko javno posvetovanje, med katerim so zainteresirane strani, vključno z nosilci živilske dejavnosti in industrijskimi združenji, do roka, tj. do 4. aprila 2019, predložile 34 povratnih informacij v elektronski obliki prek portala za boljše pravno urejanje.
            
            
               Prejete pripombe so v glavnem odražale stališča, ki so jih zainteresirane strani izrazile že v fazi zgoraj opisanega posvetovanja. Odziv na spremembe, vključene med posvetovanji, je bil pozitiven, vendar je bila večkrat izpostavljena potreba po dodatnih smernicah v prihodnosti. Pogosto je bila izražena zahteva, da se v akt vključi prostovoljno spremljanje odpadne hrane in odpadkov na ravni kmetij, vključno z rastlinami pred žetvijo. Ker države članice še niso pripravljene izvajati takšnega spremljanja, se ta zahteva trenutno ni upoštevala. Prav tako v tem aktu niso bile upoštevane pripombe, ki so se namesto na posebne določbe akta nanašale na splošno politiko odpadne hrane. 
            
            
               3.PRAVNI ELEMENTI DELEGIRANEGA AKTA 
            
            
               V skladu s členom 9(8) Direktive 2008/98/ES o odpadkih je Komisija pooblaščena, da določi način merjenja odpadne hrane in minimalne zahteve glede kakovosti za enotno merjenje odpadne hrane.
            
            
               Člen 1 pojasnjuje področje uporabe merjenja odpadne hrane. Člen 2 vsebuje določbe o načinu merjenja, ki državam članicam omogoča letno sporočanje posodobljenih podatkov. 
            
            
               Člen 3 zadeva prostovoljno sporočanje podatkov, ki lahko zajema podrobnejše podatke o odpadni hrani ali druge podatke v zvezi s preprečevanjem odpadne hrane.
            
            
               Člen 4 določa zahteve glede kakovosti, da bi se zagotovila kakovost merjenja in s tem prihodnje izboljšave.
            
            
               DELEGIRANI SKLEP KOMISIJE (EU) .../…
            
            
               z dne 3.5.2019
            
         
         
            
               o dopolnitvi Direktive 2008/98/ES Evropskega parlamenta in Sveta v zvezi s skupno metodologijo in minimalnimi zahtevami glede kakovosti, da se zagotovi enotno merjenje stopenj odpadne hrane 
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv
                  1
                ter zlasti člena 9(8) Direktive,
            
            
               ob upoštevanju naslednjega:
            
            
               (1)Direktiva 2008/98/ES določa obveznost držav članic, da v svoje programe preprečevanja nastajanja odpadkov vključijo preprečevanje odpadne hrane ter spremljajo in ocenjujejo izvajanje svojih ukrepov za preprečevanje odpadne hrane tako, da merijo stopnje odpadne hrane na podlagi skupne metodologije. Komisija določi skupno metodologijo in minimalne zahteve glede kakovosti, da se zagotovi enotno merjenje stopenj odpadne hrane na podlagi rezultatov dela platforme EU o izgubi hrane in o odpadni hrani.
            
            
               (2)Opredelitev hrane iz Uredbe (ES) št. 178/2002
                  2
                vključuje vso hrano vzdolž celotne prehranske verige od proizvodnje do porabe. Hrana vključuje tudi neužitne dele, če med proizvodnjo niso bili ločeni od užitnih delov, kot so kosti z mesom, namenjenim za prehrano ljudi. Hrana lahko tako vključuje elemente, ki so sestavljeni iz delov hrane, namenjenih zaužitju, in delov hrane, ki niso namenjeni zaužitju. 
            
            
               (3)Odpadna hrana ne vključuje izgub v fazah prehranske verige, ko nekateri proizvodi še niso postali hrana, kot je opredeljena v členu 2 Uredbe (ES) št. 178/2002, kot so na primer užitne rastline pred žetvijo. Poleg tega ne vključuje stranskih proizvodov iz proizvodnje hrane, ki izpolnjujejo merila iz člena 5(1) Direktive 2008/98/ES, saj takšni stranski proizvodi niso odpadki. 
            
            
               (4)Nastajanje odpadne hrane je treba preprečevati in zmanjševati njeno količino v celotni prehranski verigi. Vrste odpadne hrane in dejavniki, ki prispevajo k nastajanju odpadne hrane, se precej razlikujejo med različnimi fazami prehranske verige, zato bi bilo treba odpadno hrano meriti ločeno po fazah.
            
            
               (5)Odpadno hrano bi bilo treba uvrstiti v različne faze prehranske verige v skladu s skupno statistično klasifikacijo gospodarskih dejavnosti v Uniji, kot je določena z Uredbo (ES) št. 1893/2006 Evropskega parlamenta in Sveta
                  3
                (NACE Revizija 2). Če ni ustrezne klasifikacije NACE Revizija 2, bi bilo treba uvrstitev v „gospodinjstva“ izvesti s sklicevanjem na točko 1.2. oddelka 8 Priloge I k Uredbi (ES) št. 2150/2002 Evropskega parlamenta in Sveta
                  4
               . 
            
            
               (6)Odločba Komisije 2000/532/ES
                  5
                o oblikovanju evropskega seznama odpadkov sicer ne omogoča natančne identifikacije odpadne hrane, lahko pa nacionalnim organom zagotovi smernice za merjenje odpadne hrane.
            
            
               (7)Kmetijski materiali iz člena 2(1)(f) Direktive 2008/98/ES in stranski živalski proizvodi iz člena 2(2)(b) Direktive 2008/98/ES so izključeni iz področja uporabe navedene direktive in se zato ne bi smeli meriti kot odpadna hrana. 
            
            
               (8)Da bi bila metodologija praktično uporabna ter obremenitev zaradi spremljanja sorazmerna in smiselna, se nekaterih tokov odpadkov, za katere se ne pričakuje, da vključujejo odpadno hrano, ali odpadkov, ki vključujejo odpadno hrano v zanemarljivih količinah, ne bi smelo meriti kot odpadne hrane. 
            
            
               (9)Da bi se izboljšala natančnost merjenja odpadne hrane, bi bilo treba iz mase odpadne hrane čim bolj izključiti neživilske materiale, zmešane z odpadno hrano (npr. zemljo ali embalažo). 
            
            
               (10)Obstaja več vrst hrane, ki se običajno zavrže kot odpadna voda ali z odpadno vodo, kot so ustekleničena pitna in mineralna voda, pijače in druge tekočine. Trenutno ni metod za merjenje takšnih odpadkov, ki bi zagotovile zadostno zanesljivost in primerljivost sporočenih podatkov. Zato se hrana takšne vrste ne bi smela meriti kot odpadna hrana. Vendar bi morale imeti države članice možnost, da prostovoljno sporočijo informacije o teh vrstah hrane.
            
            
               (11)Medtem ko so snovi, namenjene za uporabo kot posamična krmila, iz člena 2(2)(e) Direktive 2008/98/ES izključene iz področja uporabe navedene direktive in se jih zato ne bi smelo meriti kot odpadno hrano, so informacije o hrani, izvorno namenjeni za prehrano ljudi in nato preusmerjeni v živalsko krmo (vključno z nekdanjimi živili, kot so opredeljena v točki 3 dela A Priloge k Uredbi Komisije (EU) št. 68/2013
                  6
               ), pomembne za razumevanje tokov materialov, povezanih s hrano, in se lahko uporabijo pri načrtovanju usmerjene politike preprečevanja odpadne hrane. Zato bi morale imeti države članice možnost, da te informacije sporočijo prostovoljno in na enoten način.
            
            
               (12)Da bi lahko natančno določile količine odpadne hrane, ki nastane v posameznih fazah prehranske verige, bi morale države članice izvesti poglobljeno merjenje količin odpadne hrane. Takšno poglobljeno merjenje bi bilo treba redno izvajati za vsako fazo prehranske verige in vsaj enkrat na štiri leta. 
            
            
               (13)V skladu s členom 37(3) Direktive 2008/98/ES države članice vsako leto sporočijo podatke o količinah odpadne hrane. Za zagotovitev sorazmernosti in zmanjšanje upravnega bremena pri pripravi navedenih letnih poročil bi morale imeti države članice na voljo različne metode za merjenje odpadne hrane, vključno z obstoječimi analizami nastajanja odpadne hrane, novimi namenskimi študijami o odpadni hrani ter podatki, zbranimi za statistiko odpadkov ali obveznosti poročanja o odpadkih, in drugimi socialno-ekonomskimi podatki ali kombinacijo navedenih možnosti. Čim več bi bilo treba uporabljati uveljavljene vire podatkov, kot je evropski statistični sistem. 
            
            
               (14)Za enotno spremljanje tokov materialov v prehranski verigi v okviru usmerjene politike preprečevanja odpadne hrane bi bilo treba zagotoviti, da lahko države članice, ki se odločijo za podrobnejše merjenje odpadne hrane ali razširitev obsega merjenja na povezane tokove materialov, to naredijo na enoten način.
            
         
         
            
               (15)Za preverjanje sporočenih podatkov ter izboljšanje metod merjenja in zagotovitev njihove primerljivosti bi morale države članice predložiti dodatne informacije o metodah merjenja in kakovosti zbranih podatkov –
            
            
               SPREJELA NASLEDNJI SKLEP: 
            
            
               Člen 1
                  Obseg merjenja odpadne hrane 
            
            
               1.Količine odpadne hrane se merijo ločeno za naslednje faze prehranske verige: 
            
            
               (a)primarna pridelava; 
            
            
               (b)predelava in proizvodnja; 
            
            
               (c)prodaja na drobno in distribucija hrane; 
            
            
               (d)restavracije in gostinske dejavnosti; 
            
            
               (e)gospodinjstva. 
            
            
               2.Odpadno hrano bi bilo treba uvrstiti v posamezne faze prehranske verige iz odstavka 1 v skladu s Prilogo I. 
            
            
               3.V merjenje se vključi odpadna hrana, razvrščena v kode odpadkov iz Priloge II ali katere koli kode odpadkov za odpadke, ki vsebujejo odpadno hrano.
            
            
               4.V merjenje odpadne hrane se ne vključijo naslednji elementi:
            
            
               (a)kmetijski materiali iz člena 2(1)(f) Direktive 2008/98/ES; 
            
            
               (b)stranski živalski proizvodi iz člena 2(2)(b) Direktive 2008/98/ES; 
            
            
               (c)ostanki odpadne hrane, zbrani znotraj odpadne embalaže, razvrščene v kodo odpadka „15 01 – Embalaža (vključno z embalažo, ločeno zbrano kot komunalni odpadek)“ na evropskem seznamu odpadkov, kot je določen z Odločbo 2000/532/ES; 
            
            
               (d)ostanki odpadne hrane, zbrani znotraj odpadkov, razvrščenih v kodo odpadkov: „20 03 03 – Odpadki iz čiščenja cest“ na evropskem seznamu odpadkov, kot je določen z Odločbo 2000/532/ES; 
            
            
               (e)v največji možni meri neživilski materiali, ki so v času zbiranja zmešani z odpadno hrano.
            
            
               5.V merjenje odpadne hrane niso vključeni naslednji elementi, brez poseganja v prostovoljno merjenje iz člena 3:
            
            
               (a)odpadna hrana, zavržena kot odpadna voda ali z odpadno vodo;
            
            
               (b)snovi, namenjene za uporabo kot posamična krmila, iz člena 2(2)(e) Direktive 2008/98/ES. 
            
         
         
            
               Člen 2
                  Metodologija za merjenje odpadne hrane 
            
            
               1.Države članice vsako leto izmerijo količino odpadne hrane, ki nastane v celotnem koledarskem letu. 
            
            
               2.Države članice najmanj enkrat na štiri leta izmerijo količino odpadne hrane za določeno fazo prehranske verige in pri tem uporabijo metodologijo iz Priloge III.
            
            
               3.Če se metodologija iz Priloge III ne uporabi, države članice izmerijo količino odpadne hrane za določeno fazo prehranske verige po metodologiji iz Priloge IV. 
            
            
               4.Za prvo obdobje poročanja iz tretjega pododstavka člena 37(3) Direktive 2008/98/ES države članice izmerijo količino odpadne hrane za vse faze prehranske verige po metodologiji iz Priloge III. Za navedeno obdobje lahko države članice uporabijo podatke, ki so že bili zbrani v okviru obstoječih ureditev za leto 2017 ali pozneje. 
            
            
               5.Količine odpadne hrane se merijo v metričnih tonah sveže mase.
            
            
               Člen 3
                  Prostovoljno merjenje
            
            
               Države članice lahko merijo in Komisiji predložijo dodatne podatke v zvezi s stopnjami odpadne hrane in podatke o preprečevanju nastajanja odpadne hrane. Taki podatki lahko zajemajo:
            
            
               (a)količine odpadne hrane, ki se šteje kot sestavljena iz delov hrane, namenjenih prehrani ljudi;
            
            
               (b)količine odpadne hrane, zavržene kot odpadna voda ali z odpadno vodo;
            
            
               (c)količine hrane, ki je bila prerazporejena za prehrano ljudi, ko je navedeno v členu 9(1)(h) Direktive 2008/98/ES;
            
            
               (d)količine hrane, ki ni več namenjena za prehrano ljudi in je dana na trg, da jo nosilec dejavnosti proizvodnje krme, kot je opredeljen v členu 3(6) Uredbe (ES) št. 178/2002, predela v krmo; 
            
            
               (e)nekdanja živila, kot so opredeljena v točki 3 dela A Priloge k Uredbi Komisije (EU) št. 68/2013.
            
            
               Člen 4
                  Minimalne zahteve glede kakovosti
            
            
               1.Države članice sprejmejo ustrezne ukrepe za zagotovitev zanesljivega in točnega merjenja odpadne hrane. Države članice zlasti zagotovijo, da: 
            
            
               (a)merjenje, ki se izvaja v skladu z metodologijo iz Priloge III, temelji na reprezentativnem vzorcu populacije, za katero se njegovi rezultati uporabljajo, in ustrezno odraža nihanja podatkov o količinah odpadne hrane, ki se meri; 
            
            
               (b)merjenje, ki se izvaja v skladu z metodologijo iz Priloge IV, temelji na najboljših razpoložljivih informacijah. 
            
            
               2.Države članice Komisiji predložijo informacije o metodah, ki jih uporabijo za merjenje odpadne hrane med vsako posamezno fazo prehranske verige, in o bistvenih spremembah uporabljenih metod v primerjavi z metodami, ki so se uporabile za predhodno merjenje. 
            
            
               Člen 5
                  Začetek veljavnosti
            
            
               Ta sklep začne veljati dvajseti dan po objavi v Uradnem listu Evropske unije.
            
         
         
            
               V Bruslju, 3.5.2019
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  
                        Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3). 
               
               
                  
                     (2)
                  
                        Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1–24).
               
               
                  
                     (3)
                  
                        Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90, kakor tudi nekaterih uredb ES o posebnih statističnih področjih.
                     (UL L 393, 30.12.2006, str. 1).
               
               
                  
                     (4)
                  
                        Uredba (ES) št. 2150/2002 Evropskega parlamenta in Sveta z dne 25. novembra 2002 o statistiki odpadkov (UL L 332, 9.12.2002, str. 1).
               
               
                  
                     (5)
                  
                        Odločba Komisije 2000/532/ES z dne 3. maja 2000 o nadomestitvi Odločbe 94/3/ES o oblikovanju seznama odpadkov skladno s členom 1(a) Direktive Sveta 75/442/EGS o odpadkih in Odločbe Sveta 94/904/ES o oblikovanju seznama nevarnih odpadkov skladno s členom 1(4) Direktive Sveta 91/689/EGS o nevarnih odpadkih (UL L 226, 6.9.2000, str. 3).
               
               
                  
                     (6)
                  
                        Uredba Komisije (EU) št. 68/2013 z dne 16. januarja 2013 o katalogu posamičnih krmil.
                     (
                  UL L 29, 30.1.2013, str. 1
                  ).
               
            
      
    ---documentbreak--- 
      
         
         
            
               PRILOGA I
            
            
               Uvrstitev odpadne hrane v različne faze prehranske verige
            
            
                     
                  
                  
                     
                  
                  
                     
                        Dejavnosti, ki povzročijo nastanek odpadkov
                     
                  
               
                     
                        Faze prehranske verige
                     
                  
                  
                     
                        Ustrezna postavka v statistiki odpadkov
                           1
                        , ki vključuje dano fazo prehranske verige
                     
                  
                  
                     
                        Ustrezna koda NACE Rev. 2
                     
                  
                  
                     
                        Opis 
                     
                  
               
                     
                        Primarna pridelava
                     
                  
                  
                     
                        Del postavke 1
                     
                     
                  
                  
                     
                        Oddelek A
                     
                  
                  
                     
                        Kmetijstvo in lov, gozdarstvo, ribištvo 
                     
                  
               
                     
                  
                  
                     
                  
                  
                     
                  
                  
                     
                        Razdelek 01
                     
                     
                  
                  
                     
                        Kmetijska proizvodnja in lov ter z njima povezane storitve 
                     
                  
               
                     
                  
                  
                     
                  
                  
                     
                  
                  
                     
                        Razdelek 03
                     
                  
                  
                     
                        Ribištvo in akvakultura
                     
                  
               
                     
                        Predelava in proizvodnja
                     
                  
                  
                     
                        Del postavke 3 
                     
                     
                  
                  
                     
                        Oddelek C
                     
                  
                  
                     
                        Proizvodnja
                     
                  
               
                     
                  
                  
                     
                  
                  
                     
                  
                  
                     
                        Razdelek 10
                     
                  
                  
                     
                        Proizvodnja živil
                     
                  
               
                     
                  
                  
                     
                  
                  
                     
                  
                  
                     
                        Razdelek 11
                     
                  
                  
                     
                        Proizvodnja pijač
                     
                  
               
                     
                        Prodaja na drobno in distribucija hrane
                     
                  
                  
                     
                        Del postavke 17
                     
                     
                  
                  
                     
                        Oddelek G
                     
                  
                  
                     
                        Trgovina; vzdrževanje in popravila motornih vozil
                     
                  
               
                     
                  
                  
                     
                  
                  
                     
                  
                  
                     
                        Razdelek 46
                     
                  
                  
                     
                        Posredništvo in trgovina na debelo, razen z motornimi vozili
                     
                  
               
                     
                  
                  
                     
                  
                  
                     
                  
                  
                     
                        Razdelek 47
                     
                  
                  
                     
                        Trgovina na drobno, razen z motornimi vozili
                     
                  
               
                     
                        Restavracije in gostinske storitve
                     
                  
                  
                     
                        Del postavke 17
                     
                     
                  
                  
                     
                        Oddelek I 
                     
                  
                  
                     
                        Gostinstvo
                     
                  
               
                     
                  
                  
                     
                  
                  
                     
                  
                  
                     
                        Razdelek 55
                     
                  
                  
                     
                        Nastanitev
                     
                  
               
                     
                  
                  
                     
                  
                  
                     
                  
                  
                     
                        Razdelek 56
                     
                  
                  
                     
                        Dejavnost strežbe jedi in pijač
                     
                  
               
                     
                  
                  
                     
                  
                  
                     
                        Oddelki N, O, P, Q, R, S
                     
                  
                  
                     
                  
               
                     
                  
                  
                     
                  
                  
                     
                  
                  
                     
                        Oddelki, ki vključujejo dejavnosti zagotavljanja gostinskih storitev (kot so priprava in dostava hrane za osebje, priprava in dostava hrane v zdravstvenih in izobraževalnih ustanovah, priprava in dostava hrane na prevoznih sredstvih). 
                     
                  
                  
                     
                  
               
                     
                        Gospodinjstva
                     
                  
                  
                     
                        Postavka 19
                     
                  
                  
                     
                        „Gospodinjstva“ iz točke 1.2. oddelka 8 Priloge I k Uredbi (ES) št. 2150/2002 o statistiki odpadkov
                     
                  
                  
                     
                        Odpadki iz gospodinjstev
                     
                  
               
               PRILOGA II
            
            
               Kode odpadkov z evropskega seznama odpadkov
                  2
                za vrste odpadkov, ki običajno vključujejo odpadno hrano
            
            
               Primarna pridelava
            
            
                     
                        02 01 02
                     
                  
                  
                     
                        Odpadna živalska tkiva
                     
                  
               
                     
                        02 01 03 
                     
                  
                  
                     
                        Odpadna rastlinska tkiva
                     
                  
               
               Predelava in proizvodnja
            
            
                     
                        02 02 
                     
                  
                  
                     
                        Odpadki iz priprave in predelave mesa, rib in drugih živil živalskega izvora
                     
                  
               
                     
                        02 03
                     
                  
                  
                     
                        Odpadki iz priprave in predelave sadja, vrtnin, žitaric, jedilnih olj, kakava, kave, čaja in tobaka; iz konzerviranja; iz proizvodnje kvasa in kvasnega ekstrakta, iz priprave in fermentacije melase
                     
                  
               
                     
                        02 04
                     
                  
                  
                     
                        Odpadki iz proizvodnje sladkorja
                     
                  
               
                     
                        02 05
                     
                  
                  
                     
                        Odpadki iz industrije mlečnih izdelkov
                     
                  
               
                     
                        02 06
                     
                  
                  
                     
                        Odpadki iz pekarn in slaščičarn
                     
                  
               
                     
                        02 07
                     
                  
                  
                     
                        Odpadki iz proizvodnje alkoholnih in brezalkoholnih pijač (razen kave, čaja in kakava)
                     
                  
               
               Prodaja na drobno in distribucija hrane 
            
            
                     
                        20 01 08 
                     
                  
                  
                     
                        Biorazgradljivi kuhinjski odpadki in odpadki iz restavracij 
                     
                  
               
                     
                        20 01 25 
                     
                  
                  
                     
                        Jedilno olje in maščobe
                     
                  
               
                     
                        20 03 01
                     
                  
                  
                     
                        Mešani komunalni odpadki
                     
                  
               
                     
                        20 03 02
                     
                  
                  
                     
                        Odpadki s tržnic
                     
                  
               
                     
                        16 03 06 
                     
                  
                  
                     
                        Organski odpadki, ki niso navedeni pod 16 03 05
                     
                  
               
               Restavracije in gostinske storitve
            
            
                     
                        20 01 08 
                     
                  
                  
                     
                        Biorazgradljivi kuhinjski odpadki in odpadki iz restavracij 
                     
                  
               
                     
                        20 01 25 
                     
                  
                  
                     
                        Jedilno olje in maščobe
                     
                  
               
                     
                        20 03 01
                     
                  
                  
                     
                        Mešani komunalni odpadki
                     
                  
               
               Gospodinjstva
            
            
                     
                        20 01 08 
                     
                  
                  
                     
                        Biorazgradljivi kuhinjski odpadki in odpadki iz restavracij 
                     
                  
               
                     
                        20 01 25 
                     
                  
                  
                     
                        Jedilno olje in maščobe
                     
                  
               
                     
                        20 03 01
                     
                  
                  
                     
                        Mešani komunalni odpadki
                     
                  
               
            
               PRILOGA III
            
            
               Metodologija za poglobljeno merjenje odpadne hrane 
            
            
               Količina odpadne hrane znotraj faze prehranske verige se določi z merjenjem odpadne hrane, ki jo proizvede vzorec nosilcev živilske dejavnosti ali gospodinjstev, v skladu s katero koli od naslednjih metod ali kombinacijo teh metod ali s katero koli drugo enakovredno metodo v smislu ustreznosti, reprezentativnosti in zanesljivosti.
            
         
         
            
                     
                        Faza prehranske verige
                     
                  
                  
                     
                        Metode merjenja
                     
                  
               
                     
                        Primarna pridelava
                     
                  
                  
                     
                        ·Neposredna meritev
                     
                  
                  
                     
                        ·Masna bilanca
                     
                  
                  
                     
                  
                  
                     
                        ·Vprašalniki in razgovori
                     
                     
                     
                        ·Koeficienti in statistika pridelave
                     
                     
                     
                        ·Analiza sestave odpadkov
                     
                     
                  
               
                     
                        Predelava in proizvodnja
                     
                  
                  
                     
                  
                  
                     
                        ·
                     
                  
                  
                     
                  
                  
                     
                  
               
                     
                        Prodaja na drobno in distribucija hrane
                     
                  
                  
                     
                  
                  
                     
                        ·
                     
                  
                  
                     
                        ·Analiza sestave odpadkov
                     
                  
                  
                     
                        ·Štetje/skeniranje
                     
                  
                  
                     
                  
               
                     
                        Restavracije in gostinske storitve
                     
                  
                  
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                        ·Dnevniki, rokovniki
                     
                  
               
                     
                        Gospodinjstva
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                  
                  
                     
                        ·
                     
                  
               
               Opis metod
            
            
               Metode, ki temeljijo na neposrednem dostopu do odpadne hrane / neposrednem merjenju 
            
            
               Naslednje metode uporablja subjekt z neposrednim (fizičnim) dostopom do odpadne hrane, da izmeri njeno količino ali oceni njeno približno količino: 
            
            
               ·Neposredno merjenje (tehtanje ali volumetrična ocena)
            
            
               Uporaba merilne naprave za določanje mase vzorcev odpadne hrane ali frakcij celotnih odpadkov, in sicer neposredno ali na podlagi volumna. Vključuje merjenje ločeno zbrane odpadne hrane.
            
            
               ·Skeniranje/štetje 
            
            
               Ocena števila predmetov, ki sestavljajo odpadno hrano, in uporaba rezultatov za določitev mase. 
            
            
               ·Analiza sestave odpadkov
            
            
               Fizično ločevanje odpadne hrane od drugih frakcij za določitev mase izločenih frakcij. 
            
            
               ·Dnevniki, rokovniki 
            
            
               Posameznik ali skupina posameznikov redno vodi evidenco ali beleži podatke o odpadni hrani. 
            
            
               Druge metode
            
            
               Naslednje metode se uporabljajo, ko ni neposrednega (fizičnega) dostopa do odpadne hrane ali neposredno merjenje ni izvedljivo: 
            
            
               ·Masna bilanca 
            
            
               Izračun količine odpadne hrane na podlagi mase vhodnih in izhodnih tokov hrane v sistem, kjer poteka merjenje, in iz njega, ob upoštevanju predelave in porabe hrane znotraj sistema.
            
            
               ·Koeficienti
            
            
               Uporaba predhodno določenih koeficientov odpadne hrane ali reprezentativnih odstotkov za podsektor živilske industrije ali za posameznega nosilca dejavnosti. Takšni koeficienti ali odstotki se določijo z vzorčenjem, podatki, ki jih zagotovijo nosilci živilske dejavnosti, ali drugimi metodami.
            
            
               PRILOGA IV
            
            
               Metodologija za merjenje odpadne hrane, kjer se ne uporablja poglobljeno merjenje v skladu z metodologijo iz Priloge III 
            
         
         
            
               Kadar se poglobljeno merjenje iz člena 2 ne uporablja, se količine odpadne hrane, ki nastanejo v dani fazi prehranske verige, merijo z uporabo katere koli od naslednjih metod ali kombinacije teh metod:
            
            
               (a)Izračun količine odpadne hrane na podlagi najnovejših razpoložljivih podatkov o deležu odpadne hrane v dani fazi prehranske verige (določena v skladu s Prilogo III) in o skupni količini nastalih odpadkov v tej fazi. Skupna količina nastalih odpadkov v dani fazi prehranske verige se določi na podlagi podatkov, sporočenih v skladu z zahtevami iz Uredbe (ES) št. 2150/2002 Evropskega parlamenta in Sveta
                  3
                za vsako fazo prehranske verige iz Priloge I. Če takšni podatki za dano leto niso na voljo, se uporabijo podatki za preteklo leto.
            
            
               (b)Izračun količine odpadne hrane na podlagi socialno-ekonomskih podatkov, ki se nanašajo na zadevne faze prehranske verige. Izračun odpadne hrane temelji na najnovejših podatkih o količinah odpadne hrane, nastale v fazi prehranske verige, ter na povečanju ali zmanjšanju (v obdobju od leta zadnjega merjenja teh podatkov do tekočega obdobja poročanja) stopnje enega ali več naslednjih socialno-ekonomskih kazalnikov:
            
            
                     
                        Faza prehranske verige
                     
                  
                  
                     
                        Kazalnik
                     
                  
               
                     
                        Primarna pridelava
                     
                  
                  
                     
                        ·Proizvodnja hrane v kmetijstvu, ribištvo in lov
                     
                  
               
                     
                        Predelava in proizvodnja
                     
                  
                  
                     
                        ·Proizvodnja predelane hrane – na podlagi podatkov PRODCOM
                           4
                         
                     
                  
               
                     
                        Prodaja na drobno in distribucija hrane
                     
                  
                  
                     
                        ·Prihodek od živil
                     
                     
                        ·Prebivalstvo 
                     
                  
               
                     
                        Restavracije in gostinske storitve
                     
                  
                  
                     
                        ·Prihodek
                     
                     
                        ·Zaposlitev (v ekvivalentih polnega delovnega časa) 
                     
                  
               
                     
                        Gospodinjstva
                     
                  
                  
                     
                        ·Prebivalstvo
                     
                     
                        ·Razpoložljivi dohodek na gospodinjstvo
                           5
                        
                     
                  
               
               Države članice lahko uporabijo druge kazalnike, če so v večji soodnosnosti z nastajanjem odpadne hrane v dani fazi prehranske verige. 
            
         
         
            
                  
                     (1)
                  
                        Točka 1 oddelka 8 Priloge I k Uredbi (ES) št. 2150/2002 Evropskega parlamenta in Sveta z dne 25. novembra 2002 o statistiki odpadkov (UL L 332, 9.12.2002, str. 1).
               
               
                  
                     (2)
                  
                        Odločba Komisije 2000/532/ES z dne 3. maja 2000 o nadomestitvi Odločbe 94/3/ES o oblikovanju seznama odpadkov skladno s členom 1(a) Direktive Sveta 75/442/EGS o odpadkih in Odločbe Sveta 94/904/ES o oblikovanju seznama nevarnih odpadkov skladno s členom 1(4) Direktive Sveta 91/689/EGS o nevarnih odpadkih (UL L 226, 6.9.2000, str. 3).
               
               
                  
                     (3)
                  
                        Uredba (ES) št. 2150/2002 Evropskega parlamenta in Sveta z dne 25. novembra 2002 o statistiki odpadkov (UL L 332, 9.12.2002, str. 1).
               
               
                  
                     (4)
                  
                        Uredba Komisije (ES) št. 912/2004 z dne 29. aprila 2004 o izvajanju Uredbe Sveta (EGS) št. 3924/91 o uvedbi raziskovanja o industrijski proizvodnji na ravni Skupnosti (UL L 163, 30.4.2004, str. 71).
               
               
                  
                     (5)
                  
                        Kot ga sporoči Eurostat.